Gustavo Dudamel

Gustavo Adolfo Dudamel Ramírez (*  en Barquisimeto, Venezuelo) estas venezuela violonisto kaj dirigento kaj „simbola figuro de la nekomparebla entuziasmo pri klasika muziko en sia lando.“ "Im Takt der Leidenschaft", FAS, 22-a aŭgusto 2007

 Vivo kaj verko 
La muzika instruado de Dudamel komenciĝis frue per „El Sistema“, la venezuela muzikprogramo por subteni malavantaĝigitajn infanojn kaj junulojn. Aĝante 10 jarojn Dudamel eklernis la violinludadon, poste ankaŭ komponadon. Kiam li – aĝante 12 – unuafoje anstataŭis la dirigenton de la junulara orkestro de sia urbo, lia talento evidentiĝis kaj oni kuraĝigis lin studi. Aĝante 18 jarojn li fariĝis en 1999 ĉefdirigento de la Sinfónica de la Juventud Venezolana Simón Bolívar, la landa venezuela junulara orkestro.

Ankaŭ spertaj dirigentokolegoj kiel Sir Simon Rattle, Claudio Abbado aŭ Daniel Barenboim estis impresitaj de la talento de Dudamel kaj pretis kunlabori kun la Simón-Bolívar-orkestro.

En 2004 Dudamel gajnis la unuan „dirigento-konkurson Gustav Mahler“ de la Bambergaj simfonianoj. En 2006 Dudamel registris sian unuan lumdiskon por Deutsche Grammophon. Ekde 2007/08 Dudamel estas ĉefdirigento de la Gotenburgaj simfonianoj, por 2009/10 li estas destinita kiel ĉefdirigento de la Filharmonio Los Angeles.

La  li dirigentis en Vatikano koncerton kun la Radiofonia Simfonia Orkestro Ŝtutgarto okaze de la 80-a jubileo de papo Benedikto la 16-a. Ili ludis verkojn de Antonín Dvořák, Giovanni Gabrieli kaj Wolfgang Amadeus Mozart."Papst Benedikt empfing Gratulanten", Vorarlberger Nachrichten, 16-a aprilo 2007

eta|Gustavo Dudamel kun edzino Eloisa Maturen, 2006
En 2008 Dudamel unuafoje dirigentis - kun granda sukceso - la Berlinajn filharmonianojn dum la ĉiujara somera koncerto en Waldbühne. Per tiu koncerto Dudamel konatiĝis al granda publiko en Germanio."Philharmoniker begeistern in der Waldbühne" , Berliner Morgenpost, 26-a januaro 2009

En 2006 Gustavo Dudamel edziĝis al sia multjara amikino Eloisa."Gute Laune? Das ist mein Job!", Tagesspiegel, 26. März 2009

 Literaturo 
"Sinfonie der Straße. Die venezolanische Jugendorchesterbewegung" (Simfonio de la strato. La venezuela movado de junularaj orkestroj), en: Matices (Ĵurnalo pri Latinameriko, Hispanio, Portugalio), Nr. 39/2003

 Fontoj 

 Eksteraj ligiloj 
 www.gustavodudamel.com

 Beethoven plus – Gustavo Dudamel  en KlassikAkzente
 „Im Takt der Leidenschaft“ (Laŭ takto de l' pasio), FAS, 22-a aŭgusto 2007
 "Das Musikwunder von Caracas" (La muzikmiraklo de Karakaso), dokumenta televida filmo

Kategorio:Venezuelaj dirigentoj
Kategorio:Venezuelaj klasikaj violonistoj
Kategorio:Grammy-laŭreatoj
Kategorio:El Sistema
Kategorio:Naskiĝintoj en Venezuelo